George Hackers lek lippe af vir rolbaltitel | George Herald
George Hackers lek lippe af vir rolbaltitel
Thursday, 29 September 2016, 07:00
Amanda Botha, van span Shell Kraaibosch, kry hier links 'n lekkerruik-prys van Anri Fick.
GEORGE NUUS - Net 'n bomenslike poging van KTV kan vanaand (Donderdag) die onoorwonne Die George Hackers van die Lenteliga-rolbaltitel vir besigheidspanne by die George-rolbalklub weerhou.
Die Hackers, wat reeds lippe aflek vir die titel, is 6 ligapunte voor KTV en sal nie maklik gestuit word nie. Hierdie groentjiespan, wat hul balvaardigheid oor jare op die gholfbaan opgeskerp het, het van meet af voortreflike rolbal gespeel en al hul opponente voor hulle weggevee.
Dit is die tweede keer dat KTV in die finale reeks die tweede plek beklee, maar kan maklik teen die ranglys afgly indien hulle nie 'n hele paar punte optel nie. Transporters is vier punte agter hulle met Smitties Number Plates wat ses ligapunte minder het.
Die finale wedstryde begin om 18:00 by die bane van die Outeniqua-rolbalklub in Airwayweg, Heatherpark en alle belangstellendes is welkom om die skouspel gratis by te woon.
Al die spelers wat deelgeneem het, word na afloop van die prysuitdeling met 'n steak-ete bederf, maar nie-spelers kan ook van die etes vooraf teen R90 per persoon bestel.
Daar sal ook 'n kontantkroeg beskikbaar wees.
1 Die George Hackers 60; 2 KTV 54; 3 Transporters 50; 4 Smitties Number Plates 48; 5 Finovo 46; 6 Clinkscales 46; 7 Aces High 45; 8 4 Musketeers 45; 9 Bowling Stones 44; 10 Shell Kraaibosch 43; 11 Rooirivierrif-sportklub 42; 12 The Privates 42; 13 Kommaweer Stoffeerders 42; 14 Bruwer Reynolds Prokureurs 42; 15 Spares Squad 40; 16 Apple Projets 40; 17 Butz & Gutz 39; 18 Stadler & Swart prokureurs 39; 19 Halfway Toyota 37; 20 Ricoh 37; 21 Green Team 34; 22 Just Property 34; 23 Brew Crew 32; 24 Rolling Stoners 32; 25 Sub Zero Stumkes 31; 26 Die Ryp Piesangs 26; 27 Klipbrekers 25; 28 Moore Stephens 25.
KTV t Die George Hackers; Transporters t Smitties Number Plates; Finovo t Clinkscales; Aces High t 4 Musketreers; Bowlings Stones t Shell Kraaibosch; Rooirivierrif-sportklub t The Privates; Kommaweer Stoffeerders t Bruwer Reynolds Prokureurs; Spares Squad t Apple Projects; Butz & Gutz t Stadler & Swart Prokureurs; Halfway Toyota t Ricoh; Green Team t Just Property; Brew Crew t Rolling Stoners; Sub Zero Stumkes t Die Ryp Piesangs; Moore Stephens t Klipbrekers.
Read more about: rolbal outeniqua eden george hackers
Posted on: 07:00 Thu, 29 September 2016